CELEX: 62016CN0331
Language: fi
Date: 2016-06-13 00:00:00
Title: Asia C-331/16: Ennakkoratkaisupyyntö, jonka Rechtbank Den Haag, Middelburgin istuntopaikka (Alankomaat) on esittänyt 13.6.2016 – K. v. Staatssecretaris van Veiligheid en Justitie

5.9.2016   
            
            
               FI
            
            
               Euroopan unionin virallinen lehti
            
            
               C 326/11
            
         Ennakkoratkaisupyyntö, jonka Rechtbank Den Haag, Middelburgin istuntopaikka (Alankomaat) on esittänyt 13.6.2016 – K. v. Staatssecretaris van Veiligheid en Justitie
   (Asia C-331/16)
   (2016/C 326/20)
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Rechtbank Den Haag, Middelburgin istuntopaikka
   
      Pääasian asianosaiset
   
   
      Kantaja: K.
   
      Vastaaja: Staatssecretaris van Veiligheid en Justitie
   
      Ennakkoratkaisukysymykset
   
   
               1)
            
            
               Onko yhteensopivaa direktiivin 2004/38/EY (1) 27 artiklan 2 kohdan kanssa, että käsiteltävässä asiassa kyseessä olevan kaltainen unionin kansalainen, jonka on lainvoimaisesti todettu kuuluvan pakolaissopimuksen 1 artiklan F kohdan a ja b alakohdan soveltamisalaan, julistetaan ei-toivotuksi, koska pakolaissopimuksen kyseisissä määräyksissä tarkoitettujen rikosten poikkeuksellisen vakavan luonteen perusteella on päätelty, että uhan jollekin yhteiskunnan olennaiselle edulle on luonteensa perusteella oletettava olevan pysyvästi välitöntä?
            
         
               2)
            
            
               Mikäli ensimmäiseen ennakkoratkaisukysymykseen on vastattava kieltävästi, miten aiotun ei-toivotuksi julistamisen puitteissa on tutkittava, onko edellä tarkoitetun unionin kansalaisen, jonka on todettu kuuluvan pakolaissopimuksen 1 artiklan F kohdan a ja b alakohdan soveltamisalaan, käytöstä pidettävä todellisena, välittömänä ja riittävän vakavana uhkana jollekin yhteiskunnan olennaiselle edulle? Kuinka paljon merkitystä on tässä yhteydessä annettava sille, että pakolaissopimuksen 1 artiklan F kohdassa tarkoitetut teot, jollaisista käsiteltävässä asiassa on kyse, ovat tapahtuneet kauan sitten – käsiteltävässä asiassa ajanjaksolla 1992–1994?
            
         
               3)
            
            
               Miten suhteellisuusperiaate on otettava huomioon arvioitaessa, voidaanko ei-toivotuksi julistaa sellainen unionin kansalainen, jonka on, kuten käsiteltävässä asiassa, todettu kuuluvan pakolaissopimuksen 1 artiklan F kohdan a ja b alakohdan soveltamisalaan? Onko siinä yhteydessä tai siitä erillään otettava huomioon oleskeludirektiivin 28 artiklan 1 kohdassa mainitut seikat? Onko siinä yhteydessä tai siitä erillään otettava huomioon myös oleskeludirektiivin 28 artiklan 3 kohdan a alakohdassa mainittu kymmenen vuoden oleskelu vastaanottavassa jäsenvaltiossa? Onko [alkup. s. 10] direktiivin 2004/38/EY täytäntöönpanon ja soveltamisen parantamista koskevan tiedonannon (KOM(2009) 313) 3.3. kohdassa mainitut seikat otettava huomioon sellaisinaan?
            
         
      (1)  Euroopan unionin kansalaisten ja heidän perheenjäsentensä oikeudesta liikkua ja oleskella vapaasti jäsenvaltioiden alueella, asetuksen (ETY) N:o 1612/68 muuttamisesta ja direktiivien 64/221/ETY, 68/360/ETY, 72/194/ETY, 73/148/ETY, 75/34/ETY, 75/35/ETY, 90/364/ETY, 90/365/ETY ja 93/96/ETY kumoamisesta (ETA:n kannalta merkityksellinen teksti) 29.4.2004 annettu Euroopan parlamentin ja neuvoston direktiivi 2003/38/EY (EUVL 2004, L 158, s. 77).